1. **Tatalo e faaaogaina ai Salamo (Iakopo 5:13).**
   * E faamaonia le faaaogaina o Salamo o ni pese o viiga (1N/Tupu 16:9); ae le nao le pau lea o lona faaaogaina.
   * O Salamo ta’itasi o se tatalo lea i le Atua e tatau ona faaaogaina e tusa ai o ni manaoga o le taimi: o le tagiaue; o le tuuina atu o le faafetai; O le ole atu mo se faamagaloga; o le saili atu i le faasinomaga faale-lagi; ia manatua le talafaasolopito; ia vivii atu; o le faaalia o le ita...
   * E mafai faapefea ona tatou faaaogaina Salamo e fai ma tatalo?
     + Faitau le salamo ma tatalo
     + Ia maitau le auala o loo talanoa atu ai le fai-salamo i le Atua
     + Saili mafuaaga mo lana tatalo
     + Ia faatusatusa se tulaga ia te oe ma se mea na molimauina e le faisalamo
     + Mafaufau pe mafai faapefea i salamo ona fesoasoani e faailoa atu ou lagona i le Atua
     + Pe afai e i ai se mea i le salamo e lu’itauina ai oe, ia e mafaufau i ai
     + Ia faatatau le salamo ia Iesu ma Lana galuega o le faaolataga
     + Ole atu i le Atua ia tuuina atu Lana afioga i lou loto ma lou mafaufau
2. **Tatalo i taimi o faigata (Salamo 44).**
   * Poo e manatu e le’o tonu le Atua e ala i le faatagaina o oe e ui atu i tulaga faigata e le tatau ona aafia ai oe?
   * Atonu e ioeina, pe leai. Ae, pe afai o lea, e mafai ona e faailoa atu i se tatalo, e tusa lava pe faalaua’itele pe na’o oe foi?
   * E le’i faatuai le faisalamo e faia faapea. Sa faoa tagata o Isaraelu, sa ave faatagataotauaina ma fasiotia. Ma e leai se mea sa latou faia e tatau ai lea tulaga! Latou te le’i liliuese mai le Atua pe agasala foi ia te Ia (Salamo 44:9-19).
   * E tatau ona tatou sa’oloto e faailoa o tatou lagona nutimomoia e tatalo atu ai i le Atua. Ia tatou tuuina atu le mea moni e faapei ona tatou ola ai. Ia tatou iloa e mafai ona Ia aveesea i tatou mai ni tulaga sili ona faigata (Salamo 44:1-8), e tusa lava pe tatou te le malamalama pe aisea Na te le faia ai i le taimi nei.
   * Ae sili i mea uma, aua lava nei o tatou masalosalo, e tusa lava pe oi le ogatotonu o faafitauli ma faigata, e alofa ma alofa mutimutivale lava le Atua (Salamo 44:26).
3. **Tatalo i taimi o le atuatuvale (Salamo 22).**
   * Va’aiga faale-mafaufau o loo tatalo Iesu i upu o loo i le Salamo 22:1, a’o loo tautau lona tino i luga o le satauro (Salamo 22:14); ua tu’ia Ona lima ma Ona vae (Salamo 22:16); o loo siosiomia e le vao o tagata taufaamata’u (Salamo 22:7-8); o loo vaaia fitafita o tufatufa i ona ofu (Salamo 22:18); galala i le fia inu, a’o faatalitali ma le atuatuvale i le taimi o Lona maliu (Salamo 22:15); …
   * Atonu e lē pei ou tiga e faapei o tiga na oo ia Iesu, ae mautinoa lava sa e lagonaina, faapei o Ia, sa atuatuvale ma tiga i se taimi.
   * I taimi faapea, o loo a’oa’o mai i a’i tatou i Salamo ina ia tatalo, vaai i tua atu o se tulaga o loo e i ai, ma ia vaai ma le-faatuatua i le toe fuata’ina o tatou olaga. Vaai ma le faatuatua i le taimi o le a tatou toe foi atu ai e vivii atu i le Atua i le olioli ma le fiafia (Salamo 22:25-26).
   * I taimi o le atuatuvale, e mafai ona tatou mautinoa ai o loo faafofogaina i tatou e le Atua. E manatu mai o Ia i o tatou puapuaga ma silasila mai i a’i tatou, e ui ina tatou te le o va’ai atu ia te Ia (Salamo 22:24).
4. **Tatalo i le va o masalosaloga ma le faamoemoe (Salamo 13).**
   * Ua galo ea a’u i le Atua? O nisi taimi, tatou te ioeina lea manatu. Sa matuā manino le faamatalaina e le fai-salamo. Ae na ia laasia lava tua atu o masalosaloga ma faaalia mai i a’i tatou lona faamoemoe
     + Salamo 13:1-2 – Ua ia a’oa’ia le Atua mo Lona lē ano mai ia te ia: “O le a le umi?”
     + Salamo 13:3-4 – Na ia ole atu ia te Ia ina ia tali mai ia aua ne’i olioli mai ona fili
     + Salamo 13:5 – Ua ia faaalia lona talitonu atoatoa i le Atua, ma talitonu i Lana faaolataga
     + Salamo 13:6 – Mulimuli ane, ua ia usu pese o viiga
   * Pe a masalosalo, e tatau ona tatou ole atu i le Agaga ia “faamalamalamaina o tatou mata,” o lona uiga, ia fesoasoani i a’i tatou ia tafiesea o tatou masalosaloga (Salamo 13:3).
5. **Tatalo mo se toe fuata’ina (Salamo 60).**
   * O Salamo o auega – pe a ma le 60 – o tatalo o loo faaalia i taimi o tiga faale-tino, mafatiaga faale-mafaufau poo tiga faale-agaga (poo nei mea uma lava).
   * Sa latou te fesoasoani i a’i tatou ina ia nofouta, o nei mafatiaga o se vaega lea o aafiaga o le amiotonu ma le amiolētonu.
   * Sa latou te fesoasoani foi ‘ia tatou malamalama o loo i le Atua le pule, ma o le a Ia laveaiina i tatou i se taimi talafeagai (Salamo 60:5).
   * O o tatou mafatiaga e fesoasoani lea ina ia tatou agaalofa atu i a’i latou o loo mafatia, e faapei lava o le faisalamo o lē, na vaai atu i le lūlūina o le lalolagi, ua aioi atu i le Atua: “ia e fofōina ona gaugau, aua o loo lulū ia” (Salamo 60:2).
   * I luga o nei mea uma, o loo a’oa’o mai i tatou i lenei salamo ia talitonu atoatoa i le Atua (Salamo 60:11); Ia faaeaina o Ia i luma o le lalolagi (Salamo 60:4); ma ia avea ma mea faigaluega i Ona aao: “O le Atua lava e fai ai i matou ma toa” (Sal 60:12).